מבחן מעבר השכלה כללית- שכבת י׳.

**מושגים למבחן:**

**ייצוג:** כל תוכן תקשורתי: מהדורות חדשות, סדרות, סרטים, פרסומות ועוד - מציגים אנשים מאוכלוסיות ומקבוצות חברתיות שונות. הדרך בה הם מוצגים: איפה, מתי ובאיזה הקשר - זהו הייצוג.

יצוג בתקשורת הוא למעשה דימוי, שיקוף או שיחזור של דבר מה בעולם ה"אמיתי".

נוצר הרושם כאילו ״הייצוג הטלוויזיוני״ הוא אמיתי ומשקף את המציאות במידה הטובה ביותר - אך זוהי אשליה בלבד, הטלוויזיה מייצגת את המציאות באופן שטחי מאוד.

הייצוגים בתקשורת  הם, תוצאה של תיווך של מצלמה, לכן הם בררניים, מוגבלים, ומציגים מציאות פשטנית ומוגבלת (בהשוואה למציאות האמתית המורכבת). התקשורת, יוצרת טיפוסים שונים המתאימים לייצג קבוצות בז'אנרים השונים. הטיפוסים הללו מורכבים ממרכיבים של: מראה חיצוני ודפוסי התנהגות – אשר הופכים לאופיניים לקבוצות מסוימות.

**סטריאוטיפ:** דימוי המייחס מכלול של תכונות לכל האנשים המשתייכים לקטגוריה חברתית נתונה. לסטריאוטיפ תפקיד  מרכזי בבניית  תמונת-עולם שלנו. בעזרת סטראוטיפים אנחנו מצליחים בצורה פשוטה לארגן ולתת משמעות למידע רב שיש לנו לגביי קבוצות מסוימות: רוסים, נשים, דתיים, מרוקאים, ערבים ועוד.. הסטריאוטיפ מתעלם מהבדלים אינדיבידואליים ולמעשה נותן לכלל הקבוצה את אותן תכונות. הסטראוטיפ יותר אצלנו דעה קדומה: רגש, לרוב שלילי, כלפי אדם עוד לפני שהתקיימה עמו אינטראקציה חברתית, על סמך ההשתייכות  החברתית שלו.

**סוציאליזציה (חברות):** התהליך שבאמצעותו לומד היחיד את תפקידיו בחברה. זהו תהליך איטי, ממושך וכמעט בלתי פוסק, שבמהלכו רוכש אדם את הנורמות והערכים המרכזים של החברה הסובבת אותו. בתהליך זה מתעצב האדם מבחינה נפשית וגופנית דרך ההתנסות במצבים חברתיים, מפתח אופי חברתי ומסוגל לקחת חלק בחיים חברתיים.

**הבנייה חברתית:**

תהליך בו מעוצבת המציאות על ידי אינטראקציה של חברים בתרבות או בחברה מסוימת.

בבסיס המושג נמצאת ההבנה שמה שנתפס כמציאות מוצקה הוא תולדה של דפוסי התנהגות ואינטראקציות חברתיות.

[**סוכני חיברות:**](https://www.youtube.com/watch?v=WCx5C0Os6Ps) תהליך החברות מתרחש כאשר הפרט מקיים מגע עם גורמים שונים שמשפיעים על חינוכו והתפתחותו.

מקובל למנות מספר סוכני חיברות עיקריים:

(א). הורים ובני משפחה;

(ב). מסגרות – בית ספר, צבא, מקום עבודה;

(ג). חברים – ובמיוחד קבוצת השווים;

**אמצעי תקשורת ההמונים**: הם סוכן החברות הקבוע והיציב מכולם שמלווה את האדם מינקות ועד לזקנה!

בהצלחה,

סוזנה

: